**DJEČJI VRTIĆ „LATICA“ KLENOVNIK**

RKP 31624

Razina 21 – proračunski korisnik jedinica lokalne i područne (regionalne) samouprave

Razdjel – nema razdjela

Šifra djelatnosti – 8510 – predškolsko obrazovanje

Varaždinska županija 05

Općina Klenovnik – 189

Oznaka razdoblje: 2023 - 12

KLASA: 400-04/24-01/01

URBROJ: 2186-15-1-24-02

Klenovnik, 26. siječanj 2024.

**BILJEŠKE UZ FINANCIJSKE IZVJEŠTAJE**

**ZA RAZDOBLJE OD 01.01. – 31.12.2023. GODINE**

1. **TEMELJI SASTAVLJANJA FINANCIJSKIH IZVJEŠTAJA**

**Osnovni podaci**

Dječji vrtić Latica, Klenovnik 32 ,42244 Klenovnik

Matični broj: 01191977

OIB 01051543765

IBAN: HR2123600001101731327

Ravnateljica: Mirjana De Lai

**Zakonska regulativa za sastavljanje financijskih izvještaja**

Financijska izvješća za razdoblje od 01. siječnja do 31. prosinca 2023. godine sastavljena su sukladno propisima koji uređuju proračunsko računovodstvo:

* Zakon o proračunu („Narodne novine“ broj 144/21)
* Pravilnik o proračunskom računovodstvu i računskom planu („Narodne novine“ broj 124/14, 115/15, 87/16, 3/18, 126-19 i 108/20)
* Pravilnik o financijskom izvještavanju u proračunskom računovodstvu („Narodne novine“ broj 37/22)

**Financijski izvještaji Dječjeg vrtića Latica za razdoblje siječanj – prosinac 2023. godine sastoji se od:**

1. Bilance na datum 31.12.2023. godine – Obrazac BIL
2. Izvještaj o prihodima i rashodima, primicima i izdacima za razdoblje od 01. siječnja do 31. prosinca 2023. godine – Obrazac PR - RAS
3. Izvještaj o rashodima prema funkcijskoj klasifikaciji za razdoblje od 01. siječnja do 31. prosinca 2023. godine – Obrazac Ras funkcijski
4. Izvještaj o promijeni u vrijednosti i obujmu imovina i obveza – Obrazac P – VRIO
5. Izvještaj o obvezama – Obrazac OBVEZE
6. Bilješke

Dječji vrtić Latica je ustanova ranog i predškolskog odgoja čiji je osnivač i vlasnik Općina Klenovnik i čiji je proračunski korisnik. Otvoreni je 1978. godine u sklopu Dječjeg vrtića Ivančice iz Ivanca, a kao samostalna ustanova počinje djelovati od 01. svibnja 1995. godine.

Vrtić je samostalna jedinica bez područnih odjeljenja.

U vrtiću djeluju tri odgojne skupine, i to, mlađa mješovita, uz koju još djeluju srednja i starija mješovita.

U dječjem vrtiću prosječno boravi 55 – ero djece koja borave u primarnom programu vrtića, provodi se program vanjske predšklole i program ranog učenja engleskog jezika.

**BILANCA NA DAN 31.12.2023. GODINE**

Bilanca predstavlja vrijednosno iskazani pregled imovine, obveza i vlastitih izvora.

IMOVINA (Šifra B001)

Stanje imovine Dječjeg vrtića Latica na dan 31. prosinca 2023. godine iznosi 74.943,81 euro i evidentirana je kako slijedi:

Nefinancijska imovina (Šifra B002) 47.142,39 eura

Financijska imovina (Šifra 1) 27.801,42 eura

UKUPNO: 74.943,81 euro

Nefinancijska imovina (Šifra B002)

Ukupna vrijednost nefinancijske imovine (Šifra B002) na dan 31.12.2023. godine iznosi 47.142,39 euro i u odnosu na 2022. godinu povećana je za 5,4%.

Neproizvedena dugotrajna imovina (Šifra 01) iznosi 4.380,38 eura i ista je kao i prošle godine, a odnosi se na vrijednost zemljišta dječjeg vrtića.

Proizvedena dugotrajna imovina (Šifra 02) iznosi 42.762,01 eura i povećana je u odnosu na prošlu godinu za 6,0%. Vrijednost građevinskog objekta je smanjenja za iznos amortizacije, dok je ukupno došlo do povećanja vrijednosti proizvedene dugotrajne imovine i to zbog nabavke postrojenja i opreme u iznosu od 4.442,65 eura.

Financijska imovina (Šifra 1)

Ukupna vrijednost financijske imovine (Šifra 1) iznosila je 27.801,42 euro i u odnosu na 2022. godinu povećana je za 172,6%.

Do tako značajnog povećanja je došlo zbog povećanja novčanih sredstva na žiro računu i povećanja potraživanja od kojih su većina nedospjela.

Novac u banci i blagajni iznosi 18.961,36 euro

Potraživanja za prihode poslovanja 8.840,06 eura.

Potraživanja se odnose na potraživanja za opskrbninu za boravak djece koju plaćaju roditelji, te potraživanja za sufinanciranje ekonomske cijene boravka djece s područja drugih općina i gradova u našem vrtiću.

Stanje dospjelih potraživanja je 2.727,96 eura

Stanje nedospjelih potraživanja je 6.112,10 eura

**OBVEZE I VLASTITI IZVORI (Šifra B003)**

Dana 31.12.2023. godine iskazani su ukupne obveze i vlastiti izvori:

Obveze (Šifra 2) 74.943,81 euro

Vlastiti izvori (Šifra 9) 60.673,62 euro

**OBVEZE**

Obveze za zaposlene (Šifra 231) iznosile su 13.105,40 eura, odnose se na plaću za zaposlene za prosinac 2023. godine, obveze nisu dospjele.

Obveze za materijalne rashode iznosile su 1.103,68 eura, a odnose se na režijske troškove i troškove prehrane za mjesec prosinac i nisu dospjele.

Obveze za ostale financijske rashode iznosile su 61,11 euro i odnose se na troškove platnog prometa za prosinac 2023. godine i nisu dospjele.

**VLASTTI IZVORI**

Vlastiti izvori iznose 60.673,62 eura i povećani su su u odnosu na prošlu godinu za 20,4%.

Višak/manjak prihoda (Šifra 922)

Na kraju godine zabilježeni je višak prihoda poslovanja u iznosu 4.691,15 eura koji će se rasporediti posebnom odlukom u 2024. godini.

**IZVJEŠTAJ O PRIHODIMA I RASHODIMA, PRIMICIMA I IZDACIMA**

**ZA RAZDOBLJE OD 01.01. – 31.12. 2022. – Obrazac PR – RAS**

**PRIHODI POSLOVANJA ( Šifra 6)**

Ostvareni prihodi poslovanja (Šifra 6) u promatranom razdoblju iznose 200.167,12 eura, što je za 17,7% više od prihoda ostvarenih prošle godine. Povećanje prihoda posljedica je povećanja cijena na tržištu pa i plaća te radi praćenja trendova dolazi do povećanja sufinanciranja vrtića od strane osnivača, kao i povećanja sufinanciranja roditelja.

**Pomoći iz inozemstva i od subjekata unutar općeg proračuna (Šifra 63)**

Ostvarene su u iznosu od 1.519,36 eura i povećana su u odnosu na prošlu godinu za 121,9%. Pomoći se odnose na sufinanciranje programa predškole i boravka djece s teškoćama od strane nadležnog ministarstva. Prihod varira u odnosu na prošlu godinu zbog broja djece za program predškole i djece s teškoćama.

**Prihodi od imovine (Šifra 64)**

Na ovoj poziciji je ostvareni prihod od financijske imovine i to u iznosu od 0,01 euro. Prihod se odnosi na kamate na sredstva na žiro računu i na to se ne može utjecati.

**Prihodi od upravnih i administrativnih pristojbi, pristojbi po posebnim propisima i naknada (Šifra 65)**

Ostvareni prihodi pod ovom šifrom iznose 66.174,46 eura i povećani su za 24,3% u odnosu na prošlu godinu.

Ovi prihodi odnose se na plaćanje opskrbnine roditelja korisnika dječjeg vrtića, a do tako značajnog povećanja je došlo zbog povećanja sufinanciranja od strane roditelja, kao i drugih općina i gradova s čijih područja djeca polaze naš vrtić.

**Prihodi od prodaje proizvoda i robe te pruženih usluga, prihodi od donacija te povrat po protestiranim jamstvima (Šifra 66)**

Ostvareni prihodi iznosi 2.193,29 eura. Smanjeni su za 4,8% u odnosu na prošlu godinu. Prihod se odnosi na financiranje programa ranog učenja engleskog jezika kojeg roditelji plaćaju čija djeca polaze navedeni program.

**Prihodi iz nadležnog proračuna i od HZZO-a na temelju ugovornih obveza (Šifra 67)**

Ostvareni prihod iznosi 130.000,00 eura i povećani je odnosu na prošlu godinu za 14,4%. Prihod je ostvareni iz nadležnog proračuna Općine Klenovnik. Do ovakvog povećanja je došlo zbog već spomenutih povećanja svih režijski i drugih troškova.

**Kazne, upravne mjere i ostali prihodi (Šifra 68)**

Ostvareni prihod iznosi 280,00 eura. Prihod se odnosi na uplate roditelja za osiguranje djece.

**RASHODI POSLOVANJA (Šifra 3)**

U promatranom razdoblju rashodi poslovanja iznosili su 190.312,67 eura i viši su u odnosu na prošlu godinu za 8,8%, a isti se odnose na slijedeće rashode:

**Rashodi za zaposlene (Šifra 31)**

Rashodi za zaposlene ostvareni su u iznosu od 147.689,67 eura i u odnosu na prošlu godinu veći su za 10,4%. Rashodi su povećani jer je došlo do usklađenja plaća zbog rasta osnovice za obračun plaća pa je to sve rezultiralo povećanje rashoda za zaposlene, a isto tako je u listopadu 2023. godine zaposleni odgojitelj pripravnik.

**Materijalni rashodi (Šifra 32)**

Materijalni rashodi iznosili su 42.032,72 eura. Povećani su u odnosu na prošlu godinu za 3,4%. Do rasta je došlo zbog povećanja cijena.

Ako usporedimo troškove po podskupinama konta i to promatrano razdoblje s prošlom godinom podaci su slijedeći:

* 321 naknade troškova zaposlenima – povećani su za 1,4%, zbog većeg broja zaposlenih
* 322 rashodi za materijal i energiju – iznosili su 26.934,32 eura. Odnose se na rashode za uredski materijal i radni materijal za djecu koji su povećani za 4,2%. Slijede troškovi prehrane koji su povećani za 9,2% zbog povećanja cijene namirnica svih vrsta. Rashodi za energiju iznosili su 5.469,64 eura, smanjeni su u odnosu na prošlu godinu za 14,3%. Do smanjenja je došlo zbog nižih cijene energenata u 2023. godini
* 323 Rashodi za usluge – iznosili su 4.290,05 eura. Povećane su u odnosu na prošlu godinu za 10,5%. Do povećanja je došlo najviše radi povećanja usluge tekućeg i investicijskog održavanja, što se odnosi na usluge održavanja postrojenja i opreme, posebno peći za grijanje na pelete.
* 329 Ostali rashodi poslovanja – iznosili su 2.104,81 euro i manji su u odnosu na prošlu godinu 6,2%.

**Financijski rashodi (Šifra 34)**

Financijski rashodi iznosili su 590,28 euro i povećani su u odnosu na prošlu godinu za 2,9%. Ovi rashodi odnose se na usluge platnog prometa i na ove rashode se ne može utjecati.

**RASHODI ZA NABAVU NEFINANCIJSKE IMOVINE (Šifra 4)**

Ostvareni rashodi za nabavu nefinancijske imovine za izvještajno razdoblje iznosili su 4.442,65 eura.

Rashodi se odnose za nabavu proizvedene dugotrajne imovine i to opremu za održavanje i zaštitu (klima uređaj) u iznosu od 838,01 euro, te opremu za ostale namjene u iznosu od 3.187,50 eura (drvena kućica za dvorište dječjeg vrtića).

Na razini 21 – proračunski korisnik Dječji vrtić Latica Klenovnik, ukupni prihodi i primci su iznosili 200.167,12 eura, a rashodi i izdaci iznose 194.755,32 eura, dok ostvareni višak prihoda i primitaka iznosi 5.411,80 eura.

Preneseni manjak prihoda i primitaka iz proračuna razine 21, iz prošle godine iznosi 720,65 eura, te je izvršena korekcija viška s osnove knjiženja po inventuri 31.12.2023. godine, pa višak prihoda i primitaka za prijenos u slijedeće razdoblje iznosi 4.691,15 eura.

**IZVJEŠTAJ O RASHODIMA PREMA FUNKCIJSKOJ KLASIFIKACIJI**

**za razdoblje od 01.01. – 31.12.2023. – Obrazac RAS – funkcijski**

Rashodi su razvrstani prema namjeni.

U dječjim vrtićima su svi troškovi namijenjeni isključivo financiranju programa predškolskog odgoja te za 2023. godinu ukupno iznose 194.755,32 eura.

**IZVJEŠTAJ O OBVEZAMA**

**za razdoblje od 01.01. – 31.12.2023. – Obrazac Obveze**

U izvještaju o obvezama iskazuju se ukupne obveze Dječjeg vrtića Latica Klenovnik u razdoblju od 01.01. do 31.12.2023. godine.

Stanje obveza na kraju izvještajnog razdoblja (Šifra V006) iznosi 14.270,19 eura, od čega nema dospjelih obveza (Šifra 007), već su sve obveze nedospjele (Šifra V009).

Nedospjele obveze iznose 14.270,19 eura, a donose se na obveze za naknadu plaće za prosinac 2023. godine u iznosu od 13.105,40 eura, dok se obveze za materijalne rashode u iznosu od 1.103,68 eura odnose na režijske troškove te troškove prehrane za prosinac 2023. godine. Obveze za financijske rashode iznose 61,11 eura, a odnose se na troškove platnog prometa za prosinac izvještajne godine.

**IZVJEŠTAJ O PROMJENAMA U VRIJEDNOSTI I OBUJMU IMOVINE I OBVEZA**

**za razdoblje od 01.01. do 31.12.2023. godine – Obrazac P – VRIO**

Za ovaj izvještaj nije bilo događaja.

Osoba za kontaktiranje: Marijana Fotez

Telefon: 042 763 301

Adresa e pošte: racunovodstvo@klenovnik.hr

  **RAVNATELJICA DJEČJEG VRTIĆA**

 Mirjana De Lai